x8a C O M M. L I T E R A R I A. 



tyrannidem mutatum iri; se autem semper moderatum 

 praestitit : quapropter a Plutarcho <r(ppuv (i) 

 appellatur. Simultatis , quae eum inter ac Periclem 

 fuit, raeminerunt etiam Athenaeus et Scholiastes 

 ad Aristophanem (2); Cicero de ambobus con- 

 junctim egit in Bruto (3). Circa haec tempora acci- 

 dit , ut aries , uno tantum cornu in media fronte 

 praeditus, e villa quadam Periclis ad eum addiice- 

 retur. Quo viso Lampo vates dixit : quum duo hac 

 aetate essent in civitate potentissimi viri, fore, ut 

 alter ejiceretur , alter summa in republica potiretur 

 potentia. Anaxagoras autem , discisso cranio , os- 

 tendit, fortuito ac natural! quadam causa factum 

 fuisse , ut duo cornua in untim convenissent , at- 

 que adeo unum tantum cornu enatum fuisset. Ad- 

 dit Plutarchus (4} , primo tempore Anaxagorae fi- 

 dem fuisse habitam , brevi tamen post , quum 

 Thucydidis auctoritate fracta, omnia ad Periclem 

 redirent ? Lamponem in omnium admiratione fuis- 

 se. Servavit etiam Plutarchus acute quid, a Thu- 

 cydide dictum. Roganti enim Archidamo , uter 

 melius luctaretur (i. e. uter plus in rep. guber- 

 nanda valeret) , Thucydides respondisse fertur : 



In- 



(i) Plut. in Per. cap. xi. p. i58. A. 



(a) Athen. Lib XI, p. 506. Schol. ad Acharnn.vs. 703* ad 

 Vespp. vs. 941. Conf. Wichersacl Theop. fragm. 98. p. 1 71. sq. 



C3) Cap. 7- 



(4) Plut. in Per. cap. 6. p. 154. F.cujus hac de re judicium 

 examinavit Baylius in Pericle nota A. 



